Legal Document

Category: 1

Text:
7. ΑΝΑΓΚ. ΝΟΜΟΣ υπ’αριθ. 1483 της 16/21 Νοεμ. 1938 Περί τροποποιήσεως και συμπληρώσεως του Α.Ν. 1193 του 1938 «περί χωρικής συσκευασίας του καπνού», ως ούτος μεταγενεστέρως ετροποποιήθη και συνεπληρώθη δια του Νόμ. 1327. Άρθρ.1.-1.(Αντικαθίσταται η παρ. 2 του άρθρ. 4 του Α.Ν. 1193 του 1938). 2.(Προστίθεται παράγραφος τρίτη εις το αυτό ως άνω άρθρον). Άρθρ.2.-1.Τα εις την περιφέρειαν της Κεντρικής Μακεδονίας παραγόμενα καπνά της ποικιλίας «Τραπεζούντος» εξομοιούνται όσον αφορά τον τρόπον και τα χρονικά όρια συσκευασίας και πωλήσεως, ως και το βάρος των δεμάτων προς τας ποικιλίας «Μπασή-Μπαγλή» και «Καμπά-Κουλάκ» της αυτής περιφερείας. 2.Τα εις τους Νομούς Λαρίσης, Τρικκάλων, και Φθιωτιδοφωκίδος παραγόμενα καπνά ποικιλιών «Σαρί», «Ζίχνα Καναλίων» και «Μπασμά», ως και τα εις τον Νομόν Αιτωλοακαρνανίας παραγόμενα καπνά της ποικιλίας «Μυρωδάτα» συσκευάζονται υποχρεωτικώς κατά τα συστήματα «Κεφαλοδεμένα» ή «Μπασμά» ή «Σειρά-Παστάλ», εφαρμοζομένων εις τας περιπτώσεις ταύτας των περί εκάστου των συστημάτων τούτων διατάξεων του Α.Ν. 1193, πλην της περιπτώσεως της συσκευασίας εις «Σειρά-Παστάλ» ότε δεν έχουν εφαρμογήν αι περί διαχωρισμού των φύλλων κατά κατηγορίας α΄ και β΄ διατάξεις της παρ. 1 του άρθρ. 1 του αυτού Νόμου. Επί των αυτών ως άνω καπνών επιτρέπεται: (Αντί της σελ. 745) Σελ. 745(α) 284-029 Επεξεργασία Καπνού 16.Ι.γ.6-7 α)Η εις αρμαθόδεμα συσκευασία εφ’ όσον η συμφωνία αγοραπωλησίας συνάπτεται μέχρι της 20ής Νοεμβρίου του έτους της εσοδείας, του εμπόρου υποχρεουμένου εις την περίπτωσιν ταύτην να καταθέτη εις την οικείαν Εφορείαν Καπνού το σχετικόν συμφωνητικόν αγοραπωλησίας εντός των νομίμων προθεσμιών, αλλ’ ουχί πέραν της 25ης Νοεμβρίου του αυτού έτους. β)Η μέχρι της 20ής Νοεμβρίου του έτους της εσοδείας σύναψις συμβάσεων αγοραπωλησίας και επί μη δεματοποιημένων καπνών καθ’ οιονδήποτε σύστημα συσκευασίας εκ των εν τη παρούση παραγράφω προβλεπομένων τοιούτων και αν ήθελε συμφωνηθή η πώλησις, της παρούσης διατάξεως ισχυούσης και επί των εις αρμαθόδεμα συσκευαζομένων καπνών «Μυρωδάτων Παλαιοκάστρου». 3.Κατά το πρώτον έτος της εφαρμογής του Α.Ν. 1193 επιτρέπεται η σύναψις συμβάσεων αγοραπωλησιών και επί καπνών μη δεματοποιημένων και της ποικιλίας σπόρου Καβάλλας Αιτωλοακαρνανίας, εφ’ όσον αύτη ήθελε συναφθή μέχρι και της 20ής Νοεμ. 1938, του εμπόρου υποχρεουμένου να καταθέση το σχετικόν συμφωνητικόν αγοραπωλησίας εις την οικείαν Εφορίαν Καπνού εντός των νομίμων προθεσμιών, αλλά ουχί πέραν της 25 Νοεμβρίου. 4.Δια τον έλεγχον της εφαρμογής του παρόντος νόμου και την τιμωρίαν των παραβατών αυτού εφαρμόζονται κατ’ αναλογίαν αι διατάξεις του άρθρ. 6 του Α.Ν. 1193. Άρθρ.3.-Καταργούνται το εδάφ. γ΄ της παρ. 3 του άρθρ. 3 του Νόμ. 1193 ως και το άρθρον μόνον του Α.Ν. 1327. Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως.